Derechista

Den politica, derechista ta e segmento di e spectro politico cu ta sostene cu cierto orden y herarkianan social ta inevitabel of deseabel, generalmente basa riba naturalesa humano, ley natural, economia of tradicion.T. Alexander Smith, Raymond Tatalovich. Cultures at war: moral conflicts in western democracies. Toronto, Canada: Broadview Press, Ltd, 2003. p. 30.Left and right: the significance of a political distinction, Norberto Bobbio and Allan Cameron, p. 37, University of Chicago Press, 1997.Lukes, Steven. 'Epilogue: The Grand Dichotomy of the Twentieth Century': concluding chapter to T. Ball and R. Bellamy (eds.), The Cambridge History of Twentieth-Century Political Thought. pp.610–612 Pa e derechista, e herarkianan ta wordo mira como un producto natural di competencia den economianan di mercado, of simplemente como un consecuencia inevitabel di diferencianan den personalidad individual. E termino ta wordo uza pa caracterisa e aliniacion politico di partido politico, persona y organisacionnan. Su nificacion sinembargo por varia di pais pa pais y por cambia cu tempo. 

 Origen 
Mescos cu iskierdista, e termino derechista tin su origen formal den e votacion cu a tuma luga dia 11 di september 1789, den e asamblea constituyente nacional cu a resulta for di e Revolucion Frances, den cua a trata e proposicion pa un articulo di e constitucion nobo. El a establece e veto absoluto di rey di leynan aproba pa e futuro asamblea legislativo. E miembronan di e asamblea cu tabata na fabor di e proposicion, nificando mantenshon de facto di e poder absoluto di e monarka, tabata sinta na man drechi di e presidente di e asamblea. Esnan cu tabata contra di dje a wordo poni na man robes di e presidente. Nan tabata defende cu e rey solamente tabatin e derecho riba un veto suspensivo y limita den tempo, poniendo e soberania nacional riba autoridad real.Goodsell, Charles T., "The Architecture of Parliaments: Legislative Houses and Political Culture", British Journal of Political Science, Vol. 18, No. 3 (July 1988), pp. 287–302.Linski, Gerhard, Current Issues and Research In Macrosociology (Brill Archive, 1984) p. 59Clark, Barry Political Economy: A Comparative Approach (Praeger Paperback, 1998), pp. 33–34.  Asina e termino “iskierdista” a bira asocia cu e opcionnan politico cu tabata defende cambio politico y social, mientras cu e termino “derechista” a bira asocia cu esnan cu tabata opone tal cambionan.

 Corientenan 
E terminonan iskierdista, derechista, sentro-iskierdista, sentro-derechista etc. ta sugeri cu tur partido politico por wordo posiciona basta facilmente riba un spectro politico cu ta varia di extremo-iskierdista pa extremo-derechista. Den practica, un clasificacion asina no por wordo haci simplemente a base di posicionnan, pasobra e nificacion di “iskierdista” y “derechista” semper ta depende di e contexto di e partido of organisacion en cuestion. Tambe den seno di un partido of organisacion hopi biaha ta distingui entre movementonan “derechista” y “iskierdista”. Ta referi na e posicionnan extremo como "ala izquierdista" of "ala derechista".

Category:Gobièrnu
Category:Polítika